recursal/SuperWikiNEXT-32B huggingface dataset:
Ώριμο άτομο (δέντρο) της *Pinus glabra*
Η ***πεύκη η αραιόφυλλος***, επιστημονική ονομασία ***Pinus glabra*** (αγγλ. *spruce pine*), είναι είδος κωνοφόρου δέντρου που φύεται στις παράκτιες πεδιάδες των νοτίων Ηνωμένων Πολιτειών, από το νότιο τμήμα της Νότιας Καρολίνας μέχρι και τη βόρεια Φλόριντα και δυτικά έως και τη νότια Λουιζιάνα. Αυτό το πεύκο είναι ένα ευθυτενές δέντρο, μεσαίου μεγέθους, με ύψος που φτάνει τα 20–40 m.

Τα φύλλα του είναι βελονοειδή, δηλ. *βελόνες* σε δέσμες των δύο, με μέσο μήκος 5-8 εκ. πολύ λεπτές (1 mm πάχους) και έχουν γυαλιστερό σκούρο πράσινο χρώμα. Φέρει τυπικούς κώνους, μικρούς και λεπτούς, μήκους περίπου 4–6 εκ.

Το πεύκο *Pinus glabra* διαφέρει σημαντικά από τα περισσότερα πεύκα στο ότι φυσικά δεν απαντάται σε μεγάλο βαθμό σε αμιγή πευκοδάση, αλλά συνήθως ανευρίσκεται -ως διάσπαρτα δέντρα- μέσα σε υγρούς δασικούς βιότοπους και σε μικτά δάση πλατύφυλλων ειδών. Για να μπορέσει να ανταγωνιστεί τα άλλα είδη σε τέτοιους οικοτόπους, έχει προσαρμοστεί σε μεγαλύτερη ανοχή στη σκιά από τα περισσότερα είδη πεύκων.

* Τυπικές βελόνες και κώνος της Pinus glabraΤυπικές βελόνες και κώνος της *Pinus glabra*
* Φλοιός της ώριμης Pinus glabraΦλοιός της ώριμης *Pinus glabra*
* Η κόμη ενός ώριμου άτομου Pinus glabraΗ κόμη ενός ώριμου άτομου *Pinus glabra*

Εξωτερικοί σύνδεσμοι
--------------------

* Farjon, A. (2013). "Pinus glabra". IUCN Red List of Threatened Species. 2013: e.T42364A2975443. doi:10.2305/IUCN.UK.2013-1.RLTS.T42364A2975443.en. Retrieved 11 November 2021.
* What Is A Cedar Pine: Tips On Planting Cedar Pine Hedges
* Kossuth, Susan V.; Michael, J. L. (1990). "Pinus glabra". In Burns, Russell M.; Honkala, Barbara H. (eds.). Conifers. Silvics of North America. Washington, D.C.: United States Forest Service (USFS), United States Department of Agriculture (USDA). Vol. 1 – via Southern Research Station.

Παραπομπές
----------

1. ↑
2. ↑  Farjon, A. (2013). Pinus glabra. **2013**. σελ. e.T42364A2975443. doi:10.2305/IUCN.UK.2013-1.RLTS.T42364A2975443.en.  `Η παράμετρος |access-date=` χρειάζεται `|url=` (βοήθεια)
3. ↑  Moore, Gerry· Kershner, Bruce (2008). *National Wildlife Federation Field Guide to Trees of North America*. New York: Sterling. σελ. 70. ISBN 978-1-4027-3875-3.
4. ↑  Πρότυπο:EFloras
Η **Γκρέτα Φέρουσιτς Βάινφελντ** (*Greta Ferušić Weinfeld* ; 26 Ιουνίου 1924 - 24 Ιανουαρίου 2022) ήταν Βόσνια ακαδημαϊκός και κοσμήτορας στο Τμήμα Αρχιτεκτονικής στο Πανεπιστήμιο του Σεράγεβο. Ήταν η μόνη Βόσνια που επέζησε από το Άουσβιτς και το μοναδικό άτομο στον κόσμο που επέζησε τόσο από το Άουσβιτς όσο και από την πολιορκία του Σεράγεβο.

Βιογραφία
---------

Η Φέρουσιτς γεννήθηκε και μεγάλωσε στο Νόβι Σαντ, από μια οικογένεια Εβραίων. Ήταν 14 ή 15 ετών όταν η ίδια, οι γονείς της, δυο θείες και ένας θείος της στάλθηκαν τον Απρίλιο 1944 στο Άουσβιτς. Όταν το στρατόπεδο απελευθερώθηκε από τον Κόκκινο Στρατό στις 27 Ιανουαρίου 1945, η Φέρουσιτς ζύγιζε 33 κιλά (73 λίβρες). Ήταν το μοναδικό μέλος της οικογένειάς της που επέζησε του Ολοκαυτώματος.

Μετά το Ολοκαύτωμα
------------------

Μετά το Ολοκαύτωμα, η Φέρουσιτς επέστρεψε στην Γιουγκοσλαβία και ξεκίνησε να σπουδάζει αρχιτεκτονική στο Βελιγράδι και αργότερα στο Παρίσι. Μετά το πέρας των σπουδών της, επέστρεψε στην Γιουγκοσλαβία όπου παντρεύτηκε τον Σέιντ Φέρουσιτς, έναν Βόσνιο της κοσμικής τάξης, και μετακόμισε στην πόλη του το Σεράγεβο το 1952. Έγινε βοηθητικό διδακτικό προσωπικό στο Πανεπιστήμιο του Σεράγεβο όπου συνέχισε επίσης τις σπουδές της. Αργότερα έγινε η πρώτη γυναίκα που αποφοίτησε από εκεί. Μετά την αποφοίτησή της, έγινε καθηγήτρια στο Τμήμα Αρχιτεκτονικής και αργότερα πρύτανης στο ίδιο τμήμα ενώ διηύθυνε αρκετά έργα υποδομών.

Θάνατος
-------

Η Φέρουσιτς πέθανε στις 24 Ιανουαρίου 2022, σε ηλικία 97 ετών.

Παραπομπές
----------

1. ↑  Ανακτήθηκε στις 14  Μαρτίου 2023.
2. ↑  Ferusic, Greta (15 March 1999). Unafraid of war Newsweek.
3. ↑  Markowitz, Fran (2010). *Sarajevo: A Bosnian Kaleidoscope*. University of Illinois Press. ISBN 978-0-252-07713-5.
4. ↑  «Greta Ferusic». *jfi.org* (στα Αγγλικά). Ανακτήθηκε στις 30 Ιανουαρίου 2022.
5. ↑  Sipse, Redacción (26 Ιανουαρίου 2015). «Sobreviviente del Holocausto: 'Lo importante era no volverse loco'». *sipse.com* (στα Ισπανικά). Ανακτήθηκε στις 30 Ιανουαρίου 2022.
6. ↑  «Greta Ferušić za RSE: Ovde je radio primitivizam». *Radio Slobodna Evropa* (στα Σερβοκροατικά). Ανακτήθηκε στις 30 Ιανουαρίου 2022.
7. ↑  Radiosarajevo.ba. «Preminula Greta Ferušić, posljednja Bosanka koja je preživjela Auschwitz». *Radio Sarajevo*. Ανακτήθηκε στις 30 Ιανουαρίου 2022.

Εξωτερικοί σύνδεσμοι
--------------------

* παράθεμα
* Βιογραφία στο Εβραϊκό Φεστιβάλ Κινηματογράφου
Ο **Εμμανουήλ Βάλλης** (1880-1941) ήταν δάσκαλος, δημοσιογράφος και βουλευτής Λέσβου.

Γεννήθηκε στο Πολύχνιτο το 1880. Ήταν δάσκαλος, δημοσιογράφος και στις εκλογές της 1ης Νοεμβρίου 1920 συμμετείχε στο συνδυασμό των Φιλελευθέρων και εξελέγη βουλευτής όγδοος κατά σειρά με 13.337 ψήφους. Στις εκλογές της 16ης Δεκεμβρίου 1923 συμμετείχε ως υποψήφιος με τη Δημοκρατική Ένωση του Παπαναστασίου. Έλαβε 7.025 ψήφους χωρίς όμως να εκλεγεί.

Στις εκλογές της 7 Νοεμβρίου 1926 ήταν στο συνδυασμό του κόμματος των Δημοκρατικών Φιλελευθέρων και πήρε 420 ψήφους. Συνεργάστηκε ακόμη με το Κομμουνιστικό Κόμμα. Στις 11 Σεπτεμβρίου 1932 εξέδωσε την εφημερίδα *Εμπρός,* την οποία από το 4ο φύλλο ανέλαβε το ΚΚΕ. Στις εκλογές της 19ης Ιανουαρίου 1936 συμμετείχε με το ψηφοδέλτιο του Παλλαϊκού Μετώπου και έλαβε 1329 ψήφους. Πέθανε το 1941.

Παραπομπές
----------

1. ↑  Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.77
Η **Έντνα Πάρκερ** (*Edna Parker*) ήταν Αμερικανίδα συνταξιούχος εκπαιδευτικός, ο γηραιότερος άνθρωπος στον κόσμο από τις 13 Αυγούστου του 2007, ημέρα κατά την οποία η ηλικία της ήταν 114 ετών και 115 ημερών, μέχρι το θάνατό της, το Νοέμβριο του 2008.

Βιογραφία
---------

Γεννήθηκε στην κομητεία Σελμπάι στην Ιντιάνα, στις 20 Απριλίου 1893. Παντρεύτηκε τον Ερλ Πάρκερ, το 1911, ο οποίος πέθανε το 1938. Ο γιος τους απεβίωσε το 1998, σε ηλικία 84 ετών.

Η Πάρκερ έζησε τα τελευταία χρόνια στη γενέτειρά της, μαζί με άλλους συνταξιούχους. Τον Απρίλιο του 2007, σε ηλικία 114 ετών συναντήθηκε με τη δεύτερη γηραιότερη κάτοικο της Ιντιάνας και πέμπτη μεγαλύτερη στον κόσμο, την Μπέρθα Φράι, όταν εκείνη ήταν 113 ετών. Έτσι, σημειώθηκε το ρεκόρ της μεγαλύτερης αθροιστικής ηλικίας στη διάρκεια συνάντησης δύο υπεραιωνόβιων, στα 227 χρόνια και 142 ημέρες.

Η Πάρκερ απεβίωσε στις 26 Νοεμβρίου του 2008, σε ηλικία 115 ετών 7 μηνών. Με το θάνατό της έγινε γηραιότερο εν ζωή πρόσωπο στον κόσμο η Πορτογαλίδα Μαρία ντε Ζεσούς.

Παραπομπές
----------

1. ↑  www.chicagotribune.com/news/chi-ap-in-oldestpersondies,0,5431712.story.
2. ↑  «Japan News Review». Αρχειοθετήθηκε από το πρωτότυπο στις 6 Οκτωβρίου 2007. Ανακτήθηκε στις 27 Νοεμβρίου 2008.
Οι Ρομά αποτελούν εδώ και αρκετές δεκαετίες μέρος της μυθολογίας της Δύσης, στην οποία απεικονίζονταν (συχνά συνεχίζουν να απεικονίζονται) ως παρείσακτοι και εξωγήινοι αλλά και ως απειλή. Επί αιώνες ήταν υπόδουλοι στην ανατολική Ευρώπη και κυνηγημένοι στη δυτική Ευρώπη: η Pořajmos, η απόπειρα του Χίτλερ για γενοκτονία, αποτέλεσε έναν βίαιο κρίκο σε μια αλυσίδα από διώξεις που περιλάμβανε χώρες οι οποίες γενικά θεωρούνται πιο ανεκτικές απέναντι στις μειονότητες, όπως το Ηνωμένο Βασίλειο και η Δανία. Ακόμα και σήμερα, ενώ παρατηρείται έξαρση του αυτοπροσδιορισμού και της περηφάνιας των Ρομά, τα δημοκρατικά κράτη συζητούν και ψηφίζουν μέτρα για να περιορίσουν τα δικαιώματα των Ρομά.

Γενικά πιστεύεται ότι οι Ρομά, επειδή δεν είχαν γραπτή γλώσσα μέχρι σχετικά πρόσφατα, έχουν σκοτεινή καταγωγή, από κάποιο μυθικό παρελθόν. Παρόλο που υπάρχουν πολλά αναπάντητα ερωτήματα, πολλά περισσότερα είναι γνωστά για τους Ρομά. Το μεγαλύτερο πρόβλημα στην προσπάθεια καταγραφής μιας ολοκληρωμένης ιστορίας των Ρομά είναι η κατανομή τους όχι μόνο σε όλη την Ευρώπη αλλά και στη Μέση Ανατολή και την Αμερική. Σε κάθε περιοχή, η ιστορία των Ρομά εμφάνιζε αποκλίσεις ανάλογα με τη στάση του πληθυσμού υποδοχής. Για παράδειγμα, παρόλο που η δουλεία και η δουλοπαροικία είναι σημαντικά θέματα στην ιστορία των Ρομά στην ανατολική Ευρώπη, άλλες μορφές διώξεων όπως οι πρώιμες μορφές γενοκτονίας κυριαρχούν στη δυτική Ευρώπη.

Αυτό που δεν εξετάζεται συχνά είναι το πώς οι συνέπειες αυτής της αδυναμίας καταγραφής της ιστορίας καταρρίπτουν τους παραδοσιακούς μύθους για τους Ρομά. Για παράδειγμα, οι Ρομά θεωρούνται νομάδες, κάτι που ίσχυε σε μεγάλο βαθμό στη δυτική Ευρώπη. Ωστόσο το γεγονός ότι ήταν σκλάβοι και δουλοπάροικοι στα Βαλκάνια, τουλάχιστον από τον 15ο αιώνα και μέχρι τα τέλη του 19ου αιώνα, υποδηλώνει ότι ήταν εγκατεστημένοι στην περιοχή. Με άλλα λόγια, η τρέχουσα κατάστασή τους στη Ρουμανία έρχεται σε αντίθεση με τους μυθολογικούς συσχετισμούς των Ρομά με τον νομαδισμό που επικρατεί (όχι χωρίς βάση) στη Βρετανία.

Περαιτέρω μελέτη
----------------

* Donald Kenrick (2007). «Chronology of Gypsy History». *Historical Dictionary of the Gypsies (Romanies)*Απαιτείται δωρεάν εγγραφή. Scarecrow Press. ISBN 978-0-8108-6440-5.

Εξωτερικοί σύνδεσμοι
--------------------

* Χρονολόγιο της Ιστορίας των Ρομά - διαδικτυακό περιοδικό Patrin (Internet Archive)
* Χρονολόγιο με σημαντικές ημερομηνίες στην ιστορία των Ρομά - Αρχείο Τεκμηρίωσης για τους Ρομά (Internet Archive)
Ο **Όσιος Χριστόδουλος ο Λατρηνός** ή *Χριστόδουλος ο εν Πάτμω* γεννήθηκε στη Νίκαια της Βιθυνίας της Μικράς Ασίας περί το 1021. Εκάρη μοναχός και ίδρυσε στην αρχή στο όρος Λάτμος της Καρίας μοναστήρι και βιβλιοθήκη. Αργότερα, με τη συνδρομή του Αυτοκράτορα Αλέξιου Α΄ Κομνηνού, ανήγειρε το 1079 τη περίδοξη Μονή Πάτμου επ' ονόματι του Ευαγγελιστή Ιωάννου στην ομώνυμη νήσο, καλούμενη μέχρι και σήμερα *Μονή Χριστοδούλου*

Κατόπιν επιδρομής των Αράβων στη Πάτμο, ο Χριστόδουλος κατέφυγε στην Εύβοια, όπου και πέθανε το 1093 ή το 1101. Η μνήμη του τιμάται από την Ορθόδοξη Εκκλησία στις 21 Οκτωβρίου και στις 16 Μαρτίου.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34005766
* LCCN: no00076587
* ISNI: 0000 0000 4350 4509
* GND: 100939058
* SUDOC: 137700334

 |

 |
Η **TAP Express** (TAP για την Transportes Aéreos Portugueses) είναι ένας πορτογαλικός αερομεταφορέας με την εμπορική ονομασία της TAP Air Portugal, η οποία εκμεταλλεύεται δρομολόγια μικρής και μεσαίας διαδρομής.Η Portugália Airlines, λειτουργεί κάτω από τη σημαία της **TAP Express.** Η White Airways, αεροπορική εταιρεία που ανήκει στην Omni Aviation, εκτελεί επίσης τακτικές πτήσεις για την TAP Express χρησιμοποιώντας 9 ATR 72. Η έδρα της βρίσκεται στο αεροδρόμιο της Λισαβόνας.

Στις 14 Ιανουαρίου του 2016, η TAP Portugal ανακοίνωσε ότι η περιφερειακή θυγατρική της **Portugália** θα αναπροσαρμοστεί ως **TAP Express** απο τις 27 Μαρτίου 2016  στο πλαίσιο των μέτρων αναδιάρθρωσης εντός του ομίλου, παρόλο που η εταιρεία εξακολουθεί να λειτουργεί ως πλήρως ελεγχόμενη της TAP Air Portugal. Οι κυριότεροι αερομεταφορείς χρησιμοποιούν συχνά περιφερειακές αεροπορικές εταιρείες για να εκμεταλλευτούν υπηρεσίες προκειμένου να αυξήσουν τη συχνότητα και να εξυπηρετήσουν δρομολόγια που δεν θα εξυπηρετούν μεγαλύτερα αεροσκάφη.

Επίσης, στις 14 Ιανουαρίου του 2016 η TAP Air Portugal ανακοίνωσε, επίσης, ότι το σύνολο του στόλου της Portugália που αποτελείται από Fokker 100 και Embraer ERJ-145 θα αντικατασταθεί μέχρι τον Ιούλιο του 2016, με Embraer 190 και ATR 72-600 (που λειτουργεί από την White Airways ) και έλαβε παρόμοια εικόνα με αυτήν της TAP Portugal.

Στόλος
------

Από τον Οκτώβριο του 2017, ο στόλος της TAP Express περιλαμβάνει τα ακόλουθα αεροσκάφη: 


**Ο στόλος της TAP Express**| Αεροσκάφος | Σε υπηρεσία | Σε παραγγελία | Επιβάτες | Σημειώσεις |
| --- | --- | --- | --- | --- |
| C | Y | Σύνολο |
| ATR 72-600 | 8 | — | — | 70 | 70 | λειτουργούν από την White Airways |
| Embraer 190LR | 9 | — | — | 106 | 106 | λειτουργούν από την Portugália Airlines |
| Embraer 195 | 4 | — | — | 118 | 118 | λειτουργούν από την Portugália Airlines |
| Σύνολο | 21 | — |  |

Aναφορές
--------

1. 1 2   atwonline.com - Η TAP Portugal δημιουργεί το TAP Express για να αντικαταστήσει την Πορτογαλία 15 Ιανουαρίου 2016
2. ↑  «TAP Fleet - Explore the TAP aircraft - TAP Air Portugal». *www.flytap.com*.
3. ↑  «TAP's Portugália Airlines adds maiden EMB-195».

Εξωτερικοί σύνδεσμοι
--------------------

 Πολυμέσα σχετικά με το θέμα  TAP Express στο Wikimedia Commons

* Ιστοσελίδα της TAP Air Portugal

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
 Αεροπορικές εταιρείες της Πορτογαλίας |
| --- |
|  |
| Ενεργές | 
* Sevenair Air Services
* Azores Airlines
* EuroAtlantic Airways
* Everjets
* Hi Fly
* NetJets Europe
* Omni Aviation
* Orbest
* Portugália Airlines
* SATA Air Açores
* TAP Air Portugal
* TAP Express
* White Airways
 |
|  |
| Ανενεργές | 
* Aero Portuguesa
* Aerocondor
* Agroar Carga Aérea
* Air Atlantis
* Air Columbus
* Air Luxor
* Air Zarco
* DETA
* LAR
* Luzair
* PGA Express
* SAP
* TAGP
* TAIP
* TAT
 |

 |
| Δολάριο |
| --- |
| Χώρα: | Φίτζι Φίτζι  |
| Υποδιαίρεση: | 100 σεντς (cents) |
| Κωδικός ISO 4217: | FJD |
| Συντομογρ.: | $, FJ$ |

Το **Δολάριο** (*dollar*, κωδικός *FJD*) είναι το επίσημο νόμισμα των νησιών Φίτζι από το 1969 και ήταν επίσης νόμισμα την περίοδο ανάμεσα στο 1867 και το 1873. Κανονικά συντομογραφείται με το σύμβολο του δολαρίου $, ή εναλλακτικά με το FJ$ για να διακρίνεται από άλλα δολάρια. Υποδιαιρείται σε 100 λεπτά (*cents*).

Ιστορία
-------

### Πρώτο δολάριο, 1867-1873

Τα Φίτζι τύπωσαν νομίσματα σε αξίες των δολαρίων και των σεντς ανάμεσα στο 1867 και 1873. Το δολάριο αυτό ήταν ίσο σε αξία με το ασημένιο Δολάριο των ΗΠΑ εκείνης της εποχής. Το δολάριο αντικαταστάθηκε από τη Βρετανική Λίρα αφότου τα Φίτζι έγιναν βρετανική αποικία.

### Δεύτερο δολάριο, 1969-

Το δολάριο επανήλθε στα νησιά το 1969, αντικαθιστώντας τη Λίρα των Φίτζι, σε ισοτιμά της 1 λίρας προς 2 δολάρια. Τα κέρματα και τα τραπεζογραμμάτια συνεχίζουν να απεικονίζουν την Ελισάβετ της Αγγλίας, παρά το γεγονός ότι τα Φίτζι είναι δημοκρατία από το 1987.

Στις 16 Αυγούστου 2005 ανακοινώθηκε από τον Υπουργό Οικονομικών η εισαγωγή του χαρτονομίσματος των 100 δολαρίων και η απόσυρση του κέρματος των 2 σεντς.

Η σημερινή ισοτιμία του Δολαρίου των Φίτζι προς το αντίστοιχο αμερικανικό, είναι 1 δολάριο ΗΠΑ = 1,6 με 1,7 Δολάρια των Φίτζι.

Κέρματα
-------

Το 1969 κυκλοφόρησαν κέρματα σε ονομαστική αξία του 1 και των 2, 5, 10 και 20 σεντς. Κέρμα των 50 σεντς βγήκε στην κυκλοφορία το 1975. Το 1990 άλαξε η σύνθεση των κερμάτων. Σήμερα αποσύρονται τα κέρματα των 2 σεντς.

Χαρτονομίσματα
--------------

Το 1867 τυπώθηκαν για πρώτη φορά τραπεζογραμμάτια του 1 δολαρίου. Σύντομα τα ακολούθησαν χαρτονομίσματα σε αξίες των 1, 5, 10, 25 και 50 δολαρίων, την περίοδο μεταξύ 1871 και 1873. Την ίδια περίοδο τυπώθηκαν χαρτονομίσματα σε αξίες των 12½, 25, 50 και 100 σεντς και των 5 δολαρίων, από τον Βασιλιά Κακομπάου. 

Το 1969, όταν ξεκίνησε η εποχή του δεύτερου δολαρίου, τυπώθηκαν χαρτονομίσματα των 50 σεντς και του 1 και των 2, 5, 10 και 20 δολαρίων. Η Κεντρική Νομισματική Αρχή ανέλαβε την έκδοση των χαρτονομισμάτων το 1974 και εκδόθηκαν νομίσματα σε ίδιες αξίες. Τα χαρτονομίσματα των 50 σεντς αποσύρθηκαν πριν από το 1980 και το 1987 η Κεντρική Τράπεζα των Φίτζι άρχισε την έκδοση τραπεζογραμματίων. Η τελευταία αλλαγή είναι η εισαγωγή του χαρτονομίσματος των 100 δολαρίων το 2007. Σήμερα κυκλοφορούν τα εξής χαρτονομίσματα:

* $2
* $5
* $10
* $20
* $50
* $100

Παραπομπές
----------

1. ↑  Nachthund (2 Μαΐου 2007). «Update - Fiji». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 3 Μαΐου 2007.

Εξωτερικοί σύνδεσμοι
--------------------

* Συλλογή κερμάτων των Φίτζι από τράπεζες
* Νέα χαρτονομίσματα
Ο **Πέτρος Φουρίκης** (Σαλαμίνα 1878 - Αθήνα 1936) ήταν Έλληνας φιλόλογος, ιστορικός, λαογράφος και γλωσσολόγος.

Σπουδές και Επιστημονική δραστηριότητα
--------------------------------------

Ο Πέτρος Φουρίκης, γιος του Αναγνώστη και της Σεμιράμιδος, γεννήθηκε στη Σαλαμίνα την 20.5.1878. Παρακολούθησε το Δημοτικό και στη συνέχεια το Ελληνικό Σχολείο Σαλαμίνας (1884-1891) και το Γυμνάσιο του Πειραιά (1891-1895). Σπούδασε φιλολογία στο Εθνικό Πανεπιστήμιο Αθηνών.

Το 1904, διορίστηκε δἀσκαλος στο τριτοβάθμιο Ελληνικό Σχολείο Σαλαμίνας. Παραιτήθηκε μετά από μεταθέσεις που του έγιναν και ασχολήθηκε συστηματικά με την ιστορία, αρχαιολογία, γλωσσολογία και λαογραφία. Γράφτηκε και παρακολούθησε μαθήματα στη Νομική Σχολή του Εθνικού Πανεπιστημίου Αθηνών από το 1909 μέχρι το 1913. Το 1914 διορίστηκε έκτακτος συντάκτης του Ιστορικού Λεξικού της της Ελληνικής Γλώσσας και από το 1917 τακτικός συντάκτης αυτού. 
Το 1916 έγινε τακτικό μέλος της Ελληνικής Λαογραφικής Εταιρείας. Το 1921 εκλέχθηκε γραμματέας της Εν Αθήναις Επιστημονικής Εταιρείας. 
Τον Απρίλιο του 1921 διορίστηκε μέλος της Επιτροπείας των Τοπωνυμίων της Ελλάδας. Τον Νοέμβριο του 1925 έγινε μέλος της Εν Αθήναις Αρχαιολογικής Εταιρείας. Το 1928 αναγορεύθηκε διδάκτορας της Φιλοσοφικής Σχολής του Πανεπιστημίου Αθηνών. Τον Μάρτιο του 1929 έθεσε υποψηφιότητα για γερουσιαστής στην Αττικοβοιωτία με το Κόμμα Φιλελευθέρων, αλλά δεν εκλέχθηκε. Τον Δεκέμβριο του 1929 γίνεται τακτικός ταξινόμος του Λαογραφικού Αρχείου της Ακαδημίας Αθηνών, του οποίου έγινε διευθυντής τον Ιανουάριο του 1932. 
Τον Νοέμβριο του 1932 ανέλαβε τη διεύθυνση του περιοδικού *Αθηνά* που εξέδιδε η Εν Αθήναις Επιστημονική Εταιρεία.

Στα τέλη του 1935 ο Φουρίκης έπαθε εγκεφαλικό επεισόδιο από το οποίο δεν ανέκαμψε και πέθανε την 4η Απριλίου 1936.

Επώνυμο και γάμος
-----------------

Σύμφωνα με τα όσα ο ίδιος έγραψε, το επώνυμό του είναι αρβανίτικης προέλευσης, από την αρβανίτικη λέξη *φουρίκι* που σημαίνει *φώλι*.

Ο Πέτρος Φουρίκης ήταν παντρεμένος με την Αικατερίνη Φουρίκη, το γένος Στηθοπούλου, από τη Ζάκυνθο.

Σημειώσεις
----------

1. ↑  Σύμφωνα με μαρτυρία του ακαδημαϊκού καθηγητή Εμμανουήλ Κριαρά, ο Φουρίκης έπαθε το εγκεφαλικό επεισόδιο στο γραφείο του στην Ακαδημία Αθηνών, μόλις έμαθε την επαναφορά του βασιλιά Γεωργίου Β΄ από τον Ιωάννη Μεταξά, στις 25 Νοεμβρίου 1935.

Παραπομπές
----------

1. ↑  Αναστάσιος Π. Καραντής, *Πέτρος Φουρίκης (1878-1936)* στο: *Γάμος και γαμήλια σύμβολα στη Σαλαμίνα*, εκδ. Θάμυρις, Αθήνα, 1996, σελ. 11 κ.ε.
2. ↑  Τα στοιχεία του σύντομου βιογραφικού του Πέτρου Φουρίκη προέρχονται από τον τόμο που επιμελήθηκε ο Πέτρος Φιλίππου-Αγγέλου, με τίτλο: *Ο Σαλαμίνιος αρχαιολόγος - ιστορικός - λαογράφος - γλωσσολόγος Πέτρος Αν. Φουρίκης (1878-1936) Ανάλεκτα*, εκδ. ΑΩ, Καλύβια Αττικής, 2017, σελ. 27-47.
3. ↑  Βλ. Πέτρος Α. Φουρίκης, *Περί της Αλβανικής γλώσσης και των σχέσεων αυτής προς την Ελληνικήν*, στον τόμο που επιμελήθηκε ο Πέτρος Φιλίππου-Αγγέλου, με τίτλο: *Ο Σαλαμίνιος αρχαιολόγος - ιστορικός - λαογράφος - γλωσσολόγος Πέτρος Αν. Φουρίκης (1878-1936) Ανάλεκτα*, εκδ. ΑΩ, Καλύβια Αττικής, 2017, σελ. 327-354.
4. ↑  Βλ. *φώλι* στο βικιλεξικό.
Συντεταγμένες: 35°29′48″N 29°39′20″E﻿ / ﻿35.49667°N 29.65556°E﻿ / 35.49667; 29.65556

Τα **Αναξιμάνδρεια όρη** είναι υποθαλάσιο γεωλογικό ύψωμα. Αποτελούν σημαντική λασποηφαιστιογενή περιοχή και στόχο κοιτασμάτων μεθανυδρίτη. Βρίσκονται νότια του συμπλέγματος του Καστελλορίζου και αποτελούν μέρος της μεσογειακής ράχης.

Γεωμορφολογία
-------------

Τα Αναξιμάνδρεια όρη συνορεύουν στα δυτικά με την λεκάνη της Ρόδου. Έχουν μορφή επίμηκη. Στις πλαγιές τους βρίσκονται τα λασποηφαίστεια «Αμστερντάμ», «Καζάν», «Κούλα», από τα οποία ξεχυλίζουν λασποποταμοί. Πέριξ του λασποηφαιστείου «Αμστερντάμ» βρίσκονται κοιτάσματα υδρογονανρθάκων, ενώ ένας ποταμός κοιλάει προς τον βορά. Το «Καζάν» είναι επίσης πλούσιο σε κοιτάσματα. Τα λασποηφαίστεια αυτά χρονολογούνται στην ύστερη ολόκαινο εποχή, με το «Κούλα» να εκρύγνυται κάθε 5 με 10 χιλ. χρόνια. Δύο άλλα νεότερα λασποηφαίστεια, το «Αθήνα» και «Θεσσαλονίκη» είναι ενεργά και επίσης πλούσια σε υδρογονάνθρακες.

Οικονομική εκμετάλευση
----------------------

Η εκτίμηση των κοιτασμάτων των Αναξιμάνδρειων όρων κυμαίνεται από δυόμιση έως εξίμιση κυβικά χιλιόμετρα.

Πηγές
-----

* Lykousis, V.; Alexandri, S.; Woodside, J.; de Lange, G.; Dählmann, A.; Perissoratis, C.; Heeschen, K.; Ioakim, Chr. *και άλλοι*. (2009). «Mud volcanoes and gas hydrates in the Anaximander mountains (Eastern Mediterranean Sea)». *Marine and Petroleum Geology* **26** (6): 854–872. doi:10.1016/j.marpetgeo.2008.05.002.
*Για τον ηθοποιό, γεννημένο το 1970, δείτε Σταύρος Νικολαΐδης (ηθοποιός)*

Ο **Σταύρος Αντ. Νικολαΐδης** (Νικόπολη Πόντου 1892 – 15 Μαΐου 1967) ήταν Έλληνας ποντιακής καταγωγής εκπαιδευτικός και πολιτικός, ο οποίος υπηρέτησε ως βουλευτής Καβάλας από το 1926 ως το 1967. Συνολικά εξελέγη 9 φορές ως βουλευτής και χρημάτισε κατ' επανάληψη υπουργός σε διάφορες κυβερνήσεις.

Σταδιοδρομία
------------

Κατά τα νεανικά του χρόνια σπούδασε στη Θεολογική Σχολή της Χάλκης και δίδαξε στο Ορντού και μετά στην Κριμαία. Δίδαξε στη σχολή της ελληνικής παροικίας στη Συμφερούπολη. Σπούδασε επίσης Νομικά και Θεολογία στο Πανεπιστήμιο των Αθηνών. Ήρθε στην Αθήνα το 1923, όπου ανέλαβε τη διεύθυνση της Σχολής Μεγαρέως. Λίγα χρόνια μετά, αποφάσισε να ασχοληθεί με τα κοινά. Εξελέγη βουλευτής Καβάλας για πρώτη φορά στις εκλογές του 1926 με την Ένωση Φιλελευθέρων και επανεξελέγη με το Κόμμα Φιλελευθέρων το 1928, το 1932, το 1933, το 1946, το 1951, το 1956 (με τη Δημοκρατική Ένωση) και τέλος, το 1963 και το 1964 με την Ένωση Κέντρου.

### Υπουργός

Ο Νικολαΐδης χρημάτισε υπουργός Εργασίας στην κυβέρνηση Πλαστήρα το 1945, και υπουργός Δημοσίων Έργων στην Κυβέρνηση Σοφούλη και στην κυβέρνηση Διομήδη το 1949. Μερίμνησε ως υπουργός για την υδροδότηση της Αθήνας από τη Λίμνη Υλίκη. Εξέδωσε συνολικά 7 βιβλία και ήταν αρθρογράφος στον Τύπο.

Παραπομπές
----------

1. ↑  Απέθανε χθες ο Σταύρος Νικολαΐδης, Τα Νέα, 15/5/1967, σελ. 10.
2. 1 2  Βιογραφικό[*νεκρός σύνδεσμος*] και φωτογραφία στον ιστότοπο της Λέσχης Ποντίων Ν. Καβάλας.
3. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 128, αρ. 1112. (pdf)
Ο **Ιγνάθιο Σολοθάμπαλ** (Ισπανική προφορά: iɣˈnaθjo soloˈθaβal, γεννήθηκε 8 Ιανουαρίου 1959) είναι Ισπανός πρώην καλαθοσφαιριστής. Γεννημένος στη Βαρκελώνη της Ισπανίας και με ύψος 1,85 μέτρων, έπαιζε στη θέση του πόιντ γκαρντ. Θεωρείται ένας από τους καλύτερους Ισπανούς παίκτες και ήταν μεταξύ των 105 υποψηφίων παικτών για τον κατάλογο με τους 50 καλύτερους συνεισφέροντες της Ευρωλίγκας(2008).

Καριέρα
-------

Ο Σολοθάμπαλ πέρασε ολόκληρη την πορεία του στην Μπαρτσελόνα, από το 1979 έως το 1992. Μαζί τους κέρδισε δύο Κύπελλα Σαπόρτα, το 1985 και το 1986, ένα Κύπελλο Κόρατς το 1987, έξι Ισπανικά Πρωταθλήματα, καθώς και εννέα Κύπελλα Ισπανίας. Στις 8 Οκτωβρίου 2006, η Μπαρτσελόνα απέσυρε την εμφάνισή του με τον αριθμό 7.

Ο Σολοθάμπαλ έπαιξε διεθνώς με την ισπανική εθνική ομάδα ανδρών και κέρδισε ασημένια μετάλλια στο Ευρωπαϊκό Πρωτάθλημα του 1983 και στους Θερινούς Ολυμπιακούς Αγώνες του 1984.

Εξωτερικοί σύνδεσμοι
--------------------

* Προφίλ FIBA Ευρώπης
* Euroleague.net 50 Κορυφαίοι Συνεισφέροντες της Ευρωλίγκας- Υποψήφιοι
Αρσενικό πισσί (*Bothus podas*) με τα χαρακτηριστικά σχεδόν τηλεσκοπικά μάτια που βρίσκονται σε μεγάλη απόσταση μεταξύ τους, Νήσος Φούρνοι 
Το **πισσί** (ή αλλιώς **χωματίδα**, με επιστημονική ονομασία ***Bothus podas***) είναι είδος ψαριού που ανήκει στην οικογένεια των Βοθιδών (Bothidae) της τάξης των πλευρονηκτομόρφων.

Κατανομή-Ενδιαίτημα
-------------------

Είναι είδος ευρέως διαδεδομένο σε όλη τη Μεσόγειο, καθώς και στον ανατολικό Ατλαντικό Ωκεανό μεταξύ του στενού του Γιβραλτάρ και της Αγκόλας. Απαντά σε αμμώδεις και λασπώδεις βυθούς μεταξύ 2 έως 400 μ. βάθος και συναντάται συχνά σε ρηχά νερά.

Περιγραφή
---------

Έχει την τυπική πεπλατυσμένη εμφάνιση του πλατύψαρου με τους δύο οφθαλμούς στην αριστερή πλευρά του σώματος, η οποία είναι πολύ πλατιά. Η πλευρική γραμμή φέρει 75-91 λέπια και στο πρόσθιο τμήμα της, πάνω από τα πλευρικά πτερύγια, εμφανίζει διπλή καμπύλη. Χαρακτηριστικό γνώρισμα είναι η απόσταση μεταξύ των οφθαλμών, όπου στα θηλυκά και στα ανώριμα άτομα είναι σχεδόν ίση με τη διάμετρο του οφθαλμού, ενώ στα αρσενικά αρκετά μεγαλύτερη από τη διάμετρο του οφθαλμού. Το στόμα είναι μικρό με μικρά δόντια τοποθετημένα σε περισσότερες σειρές και φέρεται από ένα κοντό προεξέχον ρύγχος, όπου η κάτω γνάθος είναι μακρύτερη από την άνω γνάθο. Επίσης, εκτός από τον φυλετικό διμορφισμό στην μεγαλύτερη απόσταση των οφθαλμών, τα αρσενικά φέρουν αγκαθωτό φυμάτιο στην άκρη του ρύγχους και μία ή δύο μικρότερες άκανθες μπροστά από τους οφθαλμούς. Ο χρωματισμός είναι μιμητικός, εξαρτάται από τον βυθό στον οποίο βρίσκεται το ψάρι. Ειδικότερα, πολυάριθμες ανοιχτόχρωμες (λευκές, κίτρινες, πορτοκαλί, κυανές) και σκούρες (μαύρες, καφέ), συχνά στρογγυλεμένες και καλά καθορισμένες κηλίδες είναι διάσπαρτες σε καφέ φόντο. Το μέγιστο μέγεθος είναι 45 εκ. αλλά συνήθως το μήκος δεν ξεπερνά τα 20 εκ. Η ηλικία μπορεί να φτάσει μέχρι έξι έτη.

Βιολογία
--------

Τρέφεται με βενθικά μικρά ψάρια και ασπόνδυλα. Η αναπαραγωγή γίνεται μεταξύ Μαΐου και Αυγούστου. Τα αυγά και οι προνύμφες είναι πελαγικά. Ο δεξιός οφθαλμός μεταναστεύει σε μέγεθος περίπου 3 εκ. όταν η προνύμφη έχει κόκκινες κηλίδες στη βάση των ραχιαίων και εδρικών πτερυγίων.

Αλιεία
------

Αλιεύεται σε ποσότητα με τράτες βυθού και απλάδια δίχτυα. Το κρέας του είναι λευκό, καλό, ειδικά τηγανητό ή σούπα.

Πηγές
-----

* Κασπίρης Π. (2000) Τα Ψάρια της Ελλάδος (Κλείδες Προσδιορισμού), Πάτρα 2000
* Οικονομίδης Π. (1973) Κατάλογος των ιχθύων της Ελλάδος, Hellenic Oceanology and Limnology, τομ.11 [1973] σελ.421-598
* Παπαναστασίου Δ. (1976), Αλιεύματα (Τόμος Α΄), Εκδόσεις ΙΩΝ
* Tortonese E. (1975), *Osteichthyes* - Fauna d'Italia vol. XI, Calderini, Bologna
* Fischer W. Schneider M. Bauchot M.L. (1987) Méditerranée et mer noire - Zone de pêche 37 - Révision 1 - Volume II – Vertébrés, FAO
* Whitehead, P. Bauchot, M.L. Hureau, J. Nielsen, J, Tortonese, E (1986) Fishes of the north-eastern Atlantic and the Mediterranean. volume 2. UNESCO, Paris.

Εξωτερικοί σύνδεσμοι
--------------------

*
Ο **Αντρέι Μιχαΐλοβιτς Λοπάτιν** (γεννημένος στις 27 Αυγούστου 1998, στη Μόσχα, στη Ρωσία ) είναι Ρώσος επαγγελματίας καλαθοσφαιριστής που παίζει στη θέση του πάουερ φόργουορντ στο σύλλογο καλαθοσφαίρισης ΤΣΣΚΑ Μόσχας.

Σταδιοδρομία
------------

Ο Λοπάτιν ξεκίνησε να παίζει μπάσκετ σε ηλικία 7 ετών, στο Εφεδρικό Σχολείο Τρίντα Ολυμπίκ Κατάταξης 49ης θέσης. Πρώτος προπονητής είναι ο Αντρέι Βιατσεσλάβοβιτς Σιγκίν . Από το 2014 αγωνίζεται στον σύλλογο ΤΣΣΚΑ. Το 2015, ο Αντρέι έγινε ο μοναδικός Ρώσος εκπρόσωπος που προσκλήθηκε στον Ευρωπαϊκό αγώνα U-18 All-Star κάτω των 18, ο οποίος έλαβε χώρα στη Λιλ της Γαλλίας, κατά τη διάρκεια του Ευρωπαϊκού Πρωταθλήματος του 2015 . Τον Σεπτέμβριο του 2016 πήρε μέρος σε προπονήσεις προετοιμασίας με την κύρια ομάδα  .

Την περίοδο 2016-17 της Πρωταθλήματος Νέων VTB, ο Λοπάτιν αναγνωρίστηκε ως ο «πολυτιμότερος παίκτης» τον Απρίλιο  και επιλέχτηκε στη συμβολική πεντάδα της κανονικής περιόδου  .

Τον Ιούνιο του 2017, ο Αντρέι υπέγραψε 5ετές συμβόλαιο με την ΤΣΣΚΑ  .

Τη χρονιά 2017-18, ο Λοπάτιν έγινε 3 φορές πρωταθλητής του Πρωταθλήματος Νέων VTB και αναγνωρίστηκε επίσης ως ο "πολυτιμότερος παίκτης" του "Φάιναλ Έιτ" και επιλέχτηκε στη συμβολική πεντάδα του τελικού τουρνουά  .

Στις 5 Οκτωβρίου 2018, ο Λοπάτιν έκανε την παρθενική εμφάνισή του για την κύρια ομάδα της ΤΣΣΚΑ στον αγώνα του VTB Πρωταθλήματος στην 1η Αγωνιστική απέναντι στην Ενισέι (91:66). Σε αυτό το παιχνίδι ο Αντρέι σημείωσε 1 πόντο και 1 τάπα  .

Εθνική ομάδα Ρωσίας
-------------------

Τον Δεκέμβριο του 2016, ο Λοπατιν συμπεριλήφθηκε στην τελική αποστολή της εθνικής ομάδας της Ρωσίας (κάτω των 18 ετών) για την συμμετοχή στο Ευρωπαϊκό Πρωτάθλημα  .

Τον Ιούνιο του 2019, ο Λοπάτιν έλαβε πρόσκληση σε ανοιχτό στρατόπεδο προπόνησης για την πλησιέστερη εφεδρεία της εθνικής ομάδας της Ρωσίας  .

Προσωπική ζωή
-------------

Στις 18 Ιουνίου 2021, ο Αντρέι και η κοπέλα του Ταϊσίγια έγιναν επίσημα σύζυγοι  .

Επιτεύγματα
-----------

* Файл:Med\_1.png</img> Πρωταθλητής Ευρωλίγκας : 2018/2019
* Файл:Med\_1.png</img> Πρωταθλητής VTB (2): 2018/2019, 2020/2021
* Файл:Med\_1.png</img> Πρωταθλητής Ρωσίας (2): 2018/2019, 2020/2021
* Файл:Med\_1.png</img> Πρωταθλητής Νέων VTB (3): 2015/2016, 2016/2017, 2017/2018
* Файл:Med\_1.png</img> Πρωταθλητής JBL : 2015/2016
* Файл:Med\_2.png</img> 2η θέση στο DUBL: 2014/2015

Σημειώσεις
----------

1. ↑  Андрей Лопатин: «Главная цель — становиться с каждым днем лучше и сильнее»
2. ↑  Форвард ЦСКА-2 Андрей Лопатин приглашён на Матч звёзд Европы U-18
3. ↑  Шестеро и молодежь
4. ↑  Андрей Лопатин — MVP апреля
5. ↑  Артем Востриков — MVP регулярного сезона
6. ↑  Андрей Лопатин остаётся в ЦСКА ещё на пять лет
7. ↑  «ЦСКА-Юниор» — чемпионы молодежной Лиги в сезоне-2017/18!
8. ↑  Дебют на дебюте
9. ↑  Определен состав юношеской сборной U18 на Первенство Европы
10. ↑  В открытый тренировочный лагерь вызваны 15 игроков
11. ↑  Горько!

Συνδέσεις
---------

* Προφίλ στον ιστότοπο της ΠΜΚ ΤΣΣΚΑ Μόσχας
Συντεταγμένες: 41°21′N 75°30′E﻿ / ﻿41.350°N 75.500°E﻿ / 41.350; 75.500

Το **Κουλανάκ** (κιργιζικά: Куланак) είναι χωριό της Επαρχίας Ναρίν, στην Περιφέρεια Ναρίν του Κιργιστάν. Ο πληθυσμός του ήταν 3.544 κάτοικοι το 2021. Το χωριό ιδρύθηκε το 1907 από Κοζάκους, στην αριστερή όχθη του ποταμού Ναρίν, κατά μήκος του αυτοκινητόδρομου που συνδέει το Ναρίν με το Κάζαρμαν. Το διοικητικό κέντρο της περιοχής είναι η πόλη του Ναρίν, η οποία βρίσκεται 45 χλμ. ανατολικά, ενώ ο πλησιέστερος σιδηροδρομικός σταθμός είναι αυτός του Μπαλικτσί, οποίος βρίσκεται σε απόσταση 225 χλμ. από το Κουλανάκ.

Παραπομπές
----------


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Κιργιζία
 |

 |
Παλμογραφική εικόνα AM διαμόρφωσης
Η **εκπομπή AM** είναι η ραδιοφωνική εκπομπή που χρησιμοποιεί διαμόρφωση κατά πλάτος (στα αγγλικά ***A**mplitude **M**odulation*), εξου και τα αρχικά.

Ιστορία
-------

Τα AM ήταν ο κυρίαρχος τρόπος εκπομπής κατά τα πρώτα ογδόντα χρόνια του 20ού αιώνα και παραμένει σε ευρεία χρήση και κατά τον 21ο. Οι σταθμοί που εκπέμπουν στα AM παγκοσμίως αριθμούνται σε 16.265.

Η εκπομπή στα AM ξεκίνησε με την πρώτη πειραματική εκπομπή το 1906 από τον Ρέτζιναλντ Φέσσεντεν, και χρησιμοποιήθηκε για χαμηλής κλίμακας εκπομπές φωνής και μουσικής μέχρι τον Πρώτο Παγκόσμιο. Η μεγάλη άυξηση στη χρήση των AM σημειώθηκε την ακόλουθη δεκαετία. Οι πρώτοι αδειοδοτημένοι εμπορικοί ραδιοσταθμοί ξεκίνησαν στα AM τη δεκαετία του 1920. Ο XWA του Μόντρεαλ, στο Κεμπέκ (αργότερα γνωστός ο CFCF) ήταν ο πρώτος εμπορικός πομπός στον κόσμο, με επίσημη έναρξη των εκπομπών του στις 20 Μαΐου του 1920. Ο πρώτος που εξέπεμψε στα AM στην Ελλάδα και τα Βαλκάνια ήταν ο Χρίστος Τσιγγιρίδης, από τη Θεσσαλονίκη, το 1926, ενώ ο κρατικός Ραδιοσταθμός Αθηνών βγήκε στον αέρα το 1938. Την ίδια περίοδο η Αμερική και η Ευρώπη ζούσε τη λεγόμενη "Χρυσή Εποχή του Ραδιοφώνου" (1920-1950). Στον αέρα έβγαιναν εκπομπές δράματος, κωμωδίας και άλλα ήδη ψυχαγωγίας , καθώς και εκπομπές ενημέρωσης και μουσικής.

Περιοχές συχνοτήτων
-------------------

Φασματική εικόνα AM διαμόρφωσης ακουστικού σήματος σταθερής συχνότητας
Η εκπομπή με διαμόρφωση κατά πλάτος γίνεται σε διάφορες περιοχές συχνοτήτων (μπάντες).

* *Μακρά κύματα*: από τους 153 έως τους 279 KHz, όπου εκπέμπουν κυρίως ραδιοφωνικοί σταθμοί από την κεντρική Ευρώπη, με απόσταση 9 KHz (παλιότερα η μπάντα έφτανε μέχρι τους 413 KHz, αλλά σήμερα δεν υπάρχουν επίγειοι πομποί πάνω από τους 279 KHz).
* *Μεσαία κύματα*: από τους 522 έως τους 1610 KHz.
* *Βραχέα κύματα*: από τους 2.300 έως τους 26.100 KHz, υποδιαιρούμενο σε 15 μικρότερες μπάντες. Γενικά χρησιμοποιείται ένα εύρος 5 KHz μεταξύ των σταθμών.
τυπικό μπρελόκ
Οι **κλειδοθήκες**, γνωστές συχνά (άκλιτα) ως **μπρελόκ**, είναι συσκευές βασικού τύπου με σκοπό την συγκέντρωση κλειδιών με ένα εργονομικό τρόπο. Συνήθως μεταφέρονται από τον κάτοχό τους ή κρεμιούνται σε ειδικές κλειδοκρεμάστρες (επίσης γνωστές ως κλειδοθήκες ενίοτε).

Κύριος σκοπός τους είναι η προστασία του κατόχου από το χάσιμο κλειδιών αλλά και η εργονομία που προσφέρουν με την ευκολία που παρέχουν στην μεταφορά διαφόρων κλειδιών ή και άλλων αντικειμένων ταυτόχρονα.

Δεν είναι απαραίτητο να μεταφέρουν μόνο κλειδιά. Για παράδειγμα, τελευταία είναι συνηθισμένη η μεταφορά μνημών USB με αυτές ή και ειδικών συναγερμών για αυτοκίνητα (τα οποία μπορούν να θεωρηθούν ότι αποτελούν μέρος της κλειδοθήκης)

Πολλές φορές η ίδια η κλειδοθήκη προσφέρει πρόσθετες υπηρεσίες, με τυπική να είναι η έναρξη ή ακύρωση του συναγερμού ενός αυτοκινήτου.

Έρχονται σε διάφορα χρώματα και σχέδια και δεν παύουν να είναι και μέρος της μόδας, ως μέρος του συνόλου ντυσίματος ενός σύγχρονου ανθρώπου. Κάποια μπρελόκ είναι συλλεκτικά αντικείμενα.

Τεχνικά
-------

Συνήθως αποτελούνται από ένα κρίκο ο οποίος δημιουργεί 2 βρόχους με τρόπο ώστε να επιτρέπει το πέρασμα και την προστασία των κλειδιών (ή άλλων αντικειμένων, όπως μια USB μνήμη). Είναι τυπικό να είναι συνδεδεμένος με ένα αλυσιδάκι το οποίο είναι με τη σειρά του συνδεδεμένο σε ένα διακοσμητικό, ή άλλης λειτουργίας, αντικείμενο (όπως τον συναγερμό αυτοκινήτου που αναφέρθηκε παραπάνω).
Ο **Κορράδος Β΄**, πολων. Konrad II (π. 1250 - 24 Ιουνίου / 21 Οκτωβρίου 1294) από τον Οίκο των Πιαστ ήταν δούκας της Μαζοβίας (1264-75 μαζί με τον μικρότερο αδελφό του), τού Σανντομίες (1289) και κυβερνήτης τού Τσερσκ (1275-).

Βιογραφία
---------

Ήταν ο πρωτότοκος γιος τού Σιέμοβιτ Α΄ και της Περεγιασλάβας των Ρουρικιδών, κόρης τού Ντανίλο της Γαλικίας-Βολινίας.

Αναφέρεται για πρώτη φορά το 1262, όταν ο Τρενιότα μεγάλος δούκας της Λιθουανίας ξεκίνησε μία μεγάλη εκστρατεία εναντίον της Μαζοβίας. Ο Κορράδος Β΄ έμενε με τον πατέρα του σε ένα μικρό οχυρό στο Γιαζντούφ, όταν έκπληκτοι είδαν τους επιτιθέμενους· ο Σιέμοβιτ Α΄ σκοτώθηκε κατά τη μάχη και ο γιος του αιχμαλωτίστηκε. Ο μικρότερος αδελφός του Μπολέσλαφ Β΄ ήταν μόλις 6-7 ετών, έτσι επίτροπος της αρχής ανέλαβε ο 3ος εξάδελφός τους Μπολέσλαφ ο *ευσεβής* και τη μητέρα τους Περεγιασλάβα. Έπειτα από δύο έτη αιχμαλωσίας, ο Κορράδος Β΄ ελευθερώθηκε και ανέλαβε την πατρική κτήση.

Οικογένεια
----------

Νυμφεύτηκε π. το 1265/70 την Χέντβικ των Πιαστ-Σιλεσίας, κόρη τού Μπολέσλαφ Β΄ τού *Φαλακρού* δούκα της Λεγκίτσα και είχε τέκνα:

* Άννα 1270-1324, παντρεύτηκε τον Πσεμύσουαφ δούκα τού Ρατσίμπους.

Πηγές
-----

* Jasiński, Kazimierz (1998). Rodowód Piastów mazowieckich. Poznań - Wrocław: Wydawnictwo Historyczne. p. 15. ISBN 83-913563-0-2


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Konrad II of Masovia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η επίθεση **UDP flood** (*UDP flood attack*) είναι μία υποπερίπτωση των επιθέσεων άρνησης υπηρεσιών (Denial of Service - DOS) στην οποία χρησιμοποιούνται πακέτα UDP. Η αντίστοιχη μορφή επίθεσης υπάρχει και για πακέτα TCP και μάλιστα είναι πολύ πιο συνηθισμένη.

Μία επίθεση UDP flood περιλαμβάνει την αποστολή ενός πολύ μεγάλου αριθμού UDP πακέτων σε τυχαίες πόρτες ενός υπολογιστή. Ο υπολογιστής που δέχεται την επίθεση θα πρέπει αρχικά να διαπιστώσει εάν κάποια από τις υπηρεσίες του ακούει στην συγκεκριμένη πόρτα και εάν δεν ακούει να απαντήσει με ένα πακέτο ICMP Destination Unreachable. Άρα λοιπόν, η εισροή μεγάλου αριθμού UDP πακέτων στον υπολογιστή που υφίσταται την επίθεση τον αναγκάζει να απαντήσει με εξίσου μεγάλο αριθμό πακέτων ICMP, γεγονός που τελικά εμποδίζει άλλους απλούς χρήστες από το να χρησιμοποιήσουν τις υπηρεσίες του υπό επίθεση υπολογιστή.

Ο επιτιθέμενος μπορεί στο πεδίο Source Address των πακέτων UDP να μην χρησιμοποιήσει την δικιά του διεύθυνση IP, αλλά κάποια άλλη τυχαία διεύθυνση. Με τον τρόπο αυτό παραμένει ανώνυμος και ο υπολογιστής που δέχεται την επίθεση δεν μπορεί να τον εντοπίσει. Επιπροσθέτως τα πακέτα ICMP που στέλνει ο υπολογιστής που υφίσταται την επίθεση δεν τον επηρεάζουν καθόλου.

Η αντιμετώπιση αυτής της απειλής μπορεί να γίνει με κατάλληλη ρύθμιση του firewall ούτως ώστε απλά να αγνοεί τα πακέτα που προορίζονται για πόρτες στις οποίες δεν ακούει κάποια συγκεκριμένη υπηρεσία.

Δείτε επίσης
------------

* UDP
* TCP
* IP
* Firewall

Εξωτερικοί σύνδεσμοι
--------------------

* | Ο αγγλικός ορισμός της επίθεσης UDP flood από το ηλεκτρονικό λεξικό ewords.
* | Συμβουλές που δίνει ο οργανισμός CERT για την προστασία των χρηστών έναντι των επιθέσεων UDP flood.
Ο **Γεώργιος Β. Μαγκάκης** (Νάξος, 1906 - Αθήνα, 6 Νοεμβρίου 1991) ήταν Έλληνας νομικός και πολιτικός. Διετέλεσε υπουργός και βουλευτής.

Βιογραφικά στοιχεία
-------------------

Γεννήθηκε στη Νάξο. Ακολούθησε νομικές σπουδές στο Πανεπιστήμιο των Αθηνών. Άρχισε να δικηγορεί το 1930 και παρέμεινε στο δικηγορικό στίβο επί 60 χρόνια. Κατά τον πόλεμο του 1940 πολέμησε εναντίον των Ιταλών ως έφεδρος ανθυπολοχαγός και έπειτα ανέπτυξε αντιστασιακή δράση με την Ιερά Ταξιαρχία.

Η δράση αυτή υπέρ της εθνικής αντίστασης συνεχίστηκε και στη διάρκεια της χούντας, όταν υπερασπίστηκε με μαχητικότητα τα μέλη αντιδικτατορικών οργανώσεων, την Αμαλία Φλέμινγκ, τον Τάσο Μήνη και άλλους αγωνιστές.

Ο στενός φίλος του Παναγιώτης Κανελλόπουλος,, τον συμπεριέλαβε στην κυβέρνησή του. Υπηρέτησε ως υφυπουργός παρά τω πρωθυπουργώ από τις 5 Νοεμβρίου 1945 ως τις 22 Νοεμβρίου του ίδιου χρόνου.

Μετά τη Μεταπολίτευση εξελέγη βουλευτής (στην Αναθεωρητική Βουλή) στις βουλευτικές εκλογές του 1974 με την Ένωση Κέντρου - Νέες Δυνάμεις στην Α΄ Αθηνών. 

Ήταν ο εισηγητής της μειοψηφίας στο κεφάλαιο του Συντάγματος για τη δικαιοσύνη, όταν ήταν βουλευτής της Αναθεωρητικής Βουλής. Συνέβαλε ακόμα στη διαμόρφωση διατάξεων που αφορούν τις πολιτικές ελευθερίες και τα ατομικά δικαιώματα.

Ο Γεώργιος Β. Μαγκάκης συνέχισε να δικηγορεί και μετά την αποχώρησή του από το Κοινοβούλιο. Πέθανε σε ηλικία 85 ετών στην Αθήνα το 1991.

Παραπομπές
----------

1. 1 2  Χρονικό '91, Τέσσερα Έψιλον, Αθήνα 1992, σελ. 217.
2. ↑  Παναγιώτης Κανελλόπουλος, Ιστορικά δοκίμια, 1975, σελ. 2.
3. ↑  ««Κυβέρνησις Παναγιώτη Κανελλόπουλου (De Facto) Από 1.11.1945 έως 22.11.1945»». Γενική Γραμματεία της Κυβέρνησης. Ανακτήθηκε στις 17 Ιουλίου 2013.
4. ↑  Κοινοβουλευτική θητεία Γεωργίου Β. Μαγκάκη, ιστότοπος Βουλής των Ελλήνων, ανάκτηση 2013-07-17.
Ο **Σμπατ/Συμβάτιος Β΄**, αρμενικά: Սմբատ Բ Տիեզերակալ‎ *Smbat II Παντοκράτωρ*, (απεβ. 989) από τον Οίκο των Βαγρατιδών ήταν βασιλιάς της Αρμενίας από το 977 έως το 989. Ήταν γιος τού Ασώτ Γ΄, τον οποίο διαδέχθηκε.

Βιογραφία
---------

Ο Σμπατ Β΄ στέφθηκε βασιλιάς την ίδια ημέρα του τέλους τού πατέρα του.  Κυβέρνησε από την πόλη Ανί, την οποία οχύρωσε. Συγκεκριμένα διέταξε την ανέγερση τείχους γύρω από το Ανί, κτίζοντας επίσης πύργους και οχυρώσεις για την προστασία της πόλης από τον βορρά ως τη δύση. Ξεκίνησε την κατασκευή του καθεδρικού ναού του Ανί. Η βασιλεία του ήταν γενικά μία περίοδος ειρήνης, που διαταράχθηκε μόνο από τη σύγκρουση μεταξύ του Σμπατ Β΄ και του θείου του Mουσέγκ στο Καρς. Ο τελευταίος σε 982 υποκίνησε τον *εμίρη* του Aζερμπαϊτζάν, Aμπούλ-Χαϊτζά των Σαλαριδών, να καταλάβει το Ντβιν, να επιτεθεί σε περιοχές τού Σμπατ Β΄ και να απαιτήσει να πληρώνει ο Σμπατ Β΄ φόρο υποτέλειας.  Αυτή η κατάσταση πραγμάτων τερματίστηκε γρήγορα, όταν ο Aμπούλ-Χαϊτζά συνελήφθη από τον Aμπού Ντουλάφ, τον μουσουλμάνο *εμίρη* του Γκογκτ(ά)ν. Ο Σμπατ Β΄ σύναψε ειρήνη με τον Aμπού Ντουλάφ, που άφησε τον *εμίρη* να έχει τον έλεγχο του Ντβιν και τού Γκογκτ(ά)ν.  Ο Σμπατ Β΄ ξεκίνησε τη διαμάχη με την Αρμενική Εκκλησία, όταν νυμφεύτηκε την ανιψιά του (κόρη της αδελφής του), στην οποία η Εκκλησία αντιτάχθηκε σθεναρά. 

Ο βασιλιάς Σμπατ Β΄ απεβίωσε και τάφηκε στο Ανί το 989,  ενώ ο αρχιτέκτονας Τρντατ, με εντολή του βασιλιά, είχε αρχίσει να θέτει τα θεμέλια του καθεδρικού ναού του Ανί. Αυτό το κτίριο στέκεται ακόμη και σήμερα και με το μοναδικό του στυλ και την απλή διακόσμηση θεωρείται ένα από τα αριστουργήματα της Αρμενικής αρχιτεκτονικής. Καθώς δεν είχε άρρενες απογόνους, ο Σμπατ Β΄ είχε διάδοχο τον αδελφό του Γκαγκίκ Α΄.

Δείτε επίσης
------------

* Τείχη Σμπατ

Βιβλιογραφικές αναφορές
-----------------------

1. ↑  Garsoïan, Nina G. (1997). "The Independent Kingdoms of Medieval Armenia," in *The Armenian People From Ancient to Modern Times, Volume I: The Dynastic Periods: From Antiquity to the Fourteenth Century*, ed. Richard G. Hovannisian. New York: St. Martin's Press, p. 179.
2. ↑  Ter-Ghewondyan, Aram N. (1976). *The Arab Emirates in Bagratid Armenia.* Trans. Nina G. Garsoïan. Lisbon: Calouste Gulbenkian Foundation, pp. 100-01.
3. ↑  Arakelyan, "The Bagratuni Kingdom from the Late Tenth to the Early Eleventh Centuries," p. 129.
4. ↑  Arakelyan, "The Bagratuni Kingdom from the Late Tenth to the Early Eleventh Centuries," pp. 133-34.
5. ↑  Manuk-Khaloyan, Armen, "In the Cemetery of their Ancestors: The Royal Burial Tombs of the Bagratuni Kings of Greater Armenia (890-1073/79)," *Revue des Études Arméniennes* 35 (2013), pp. 149, 174.

|  |  |  |
| --- | --- | --- |
| ΠροκάτοχοςΑσώτιος Γ΄ της Αρμενίας | **βασιλιάς της Αρμενίας**977 - 989 | ΔιάδοχοςΓκαρίγκ Α΄ της Αρμενίας |
Ο **Μιχάλης Γιαννακίδης** (γεννήθηκε στις 6 Απριλίου 1988) είναι Έλληνας επαγγελματίας καλαθοσφαιριστής και σημερινός διευθυντής της ομάδας καλαθοσφαίρισης του ΠΑΟΚ. Κατά τη διάρκεια της συλλογικής του σταδιοδρομίας, με ύψος 1,92 μέτρων, ήταν ένας ψηλός που έπαιζε στη θέση σούτινγκ γκαρντ.

Επαγγελματική πορεία
--------------------

Ο Γιαννακίδης ξεκίνησε την επαγγελματική του συλλογική πορεία στην Α2 Κατηγορία με τη ΜΕΝΤ, την περίοδο 2006–07. Μετεγράφη στον ΠΑΟΚ της Α1 Εθνικής, πριν από τη χρονιά 2008-09. Το 2012 μεταπήδησε στον Ίκαρο Χαλκίδας, όπου έπαιξε σε 27 αγώνες. Το 2013 εντάχθηκε στα Τρίκαλα .

Το 2014, μετεγράφη στον Κόροιβο Αμαλιάδας,  και τον Οκτώβριο του 2015, μεταπήδησε στην Καβάλας.  Ολοκλήρωσε την αγωνιστική του σταδιοδρομία με τον Ηρακλή και το Αγρίνιο. Αποσύρθηκε από το επαγγελματικό τμήμα καλαθοσφαίρισης του συλλόγου το 2020.

Σταδιοδρομία στην Εθνική ομάδα
------------------------------

Με τις μικρές εθνικές ομάδες της Ελλάδας, ο Γιαννακίδης έπαιξε στα εξής τουρνουά: Ευρωπαϊκό Πρωτάθλημα κάτω των 16 του 2004, Ευρωπαϊκό Πρωτάθλημα κάτω των 18 του 2005, Ευρωπαϊκό Πρωτάθλημα κάτω των 18 ετών του 2006, Ευρωπαϊκό Πρωτάθλημα κάτω των 20 της FIBA του 2007, και στο Ευρωπαϊκό Πρωτάθλημα κάτω των 20 της FIBA του 2008 .

Διευθυντική πορεία
------------------

Αφού τελείωσε την μπασκετική του πορεία, ο Γιαννακίδης άρχισε να εργάζεται ως στέλεχος μπάσκετ. Έγινε Διευθυντής Ομάδας του ΠΑΟΚ , το 2020.

Παραπομπές
----------

1. ↑  Korivos Amaliadas signed Michalis Giannakidis.
2. ↑  Kavala signed Michalis Giannakidis.

Εξωτερικοί σύνδεσμοι
--------------------

* Προφίλ στο EuroCup
* Προφίλ στο Eurobasket.com
* Προφίλ στο Draftexpress.com
* Προφίλ στην Α1 ΕΣΑΚΕ[*νεκρός σύνδεσμος*] (στα ελληνικά)
Η **Κατερίνα Μισιχρόνη** (Θεσσαλονίκη ,1982) είναι Ελληνίδα ηθοποιός και χορεύτρια.

Έγινε γνωστή στο ευρύ κοινό μέσα από τη συμμετοχή της στην επιτυχημένη σειρά ''Το Νησί''.

Πρώιμα χρόνια
-------------

Η Κατερίνα Μισιχρόνη γεννήθηκε στη Θεσσαλονίκη και μεγάλωσε στην Αθήνα. Αφού ενηλικιώθηκε, σπούδασε Ψυχολογία στο Ρέθυμνο για δύο χρόνια. Παράλληλα, ασχολήθηκε με τη γυμναστική και το μπαλέτο. Έτσι, γράφτηκε στην Κρατική Σχολή Ορχηστικής Τέχνης. Στη συνέχεια, δραστηριοποιήθηκε επαγγελματικά με τον κλασικό χορό στο Λονδίνο, το Βερολίνο και τις ΗΠΑ. Σε μία από τις παραστάσεις εκεί καλούνταν να συνδυάσει την υποκριτική με τον χορό, κάτι που αποτέλεσε το έναυσμα της καριέρας της ως ηθοποιός.

Καριέρα
-------

Δύο χρόνια αργότερα, το 2008, έλαβε μέρος στη νεανική κοινωνική σειρά του Alpha ''Γ4''. Τη σεζόν 2010-2011, έγινε γνωστή στο τηλεοπτικό κοινό, αφού συμπρωταγωνίστησε στη μεγάλη παραγωγή του Mega ''Το Νησί'' με τους: Στέλιο Μάινα, Κατερίνα Λέχου, Τάσο Νούσια, Αλέξανδρο Λογοθέτη και Νίκο Ορφανό. Τα επόμενα χρόνια, ακολούθησαν οι σειρές: ''Όρκος σιωπής'', ''Μη με σκας'' και ''Προδοσίες''. Τη σεζόν 2017-2018, πρωταγωνίστησε στη ρομαντική κομεντί ''4xxx4'' κι έπαιξε σε ένα επεισόδιο της σειράς ''Έγκλημα και πάθος'' στον ΑΝΤ1. Το 2019, είχε βασικό ρόλο στην κοινωνική σειρά Λόγω τιμής.

Στον κινηματογράφο, έχει εμφανιστεί στις ταινίες: ''Alter Ego'', ''Θετικές ιστορίες'', ''Dogs, cats and rats'', ''Evergreen'', ''The Quiet Nights'', ''The Immortalizer'', ''Feel Flows'', ''Bourek'', ''Ο σπόρος'', ''Σύκο'' και ''Chinatown - Τα τρία καταφύγια''.

Ακόμα, έχει συμμετάσχει σε αρκετές θεατρικές παραστάσεις στο διάστημα 2015-2020, συμπεριλαμβανόμενων των: ''Λυσιστράτη'', ''Μεθυσμένη πολιτεία'' και ''Έντα Γκάμπλερ''.

Τέλος, τα τελευταία χρόνια δραστηριοποιείται με την παραγωγή ελαιόλαδου, σε συνεργασία με τον ξάδερφό της, ο οποίος εξειδικεύτηκε στην Ιταλία στη γευσιγνωσία ελαιόλαδου.

Παραπομπές
----------

1. ↑  «Κατερίνα Μισιχρόνη βιογραφία». *periergos.gr*. 23 Απριλίου 2015. Ανακτήθηκε στις 24 Μαρτίου 2020.
2. ↑  «ΚΑΤΕΡΙΝΑ ΜΙΣΙΧΡΟΝΗ». *Madame Figaro*. Ανακτήθηκε στις 24 Μαρτίου 2020.
3. ↑  «Κατερίνα Μισιχρόνη: Μια ηθοποιός που μαγνητίζει τα βλέμματα (pics)». *Έθνος*. 5 Δεκεμβρίου 2018. Ανακτήθηκε στις 24 Μαρτίου 2020.
4. ↑  «Κατερίνα Μισιχρόνη». *unstage.gr*. Ανακτήθηκε στις 24 Μαρτίου 2020.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |
Η **Παλλάς** ήταν περιοδικό ποικίλης ύλης που εκδόθηκε από τον Νικόλαο Β. Βωτυρά στην Πάτρα κατά το 1877. Σύμφωνα με τον Νίκο Πολίτη ήταν το "... πρώτο πολυσέλιδο οικογενειακό περιοδικό με ποικίλη και ενδιαφέρουσα ύλη που εκδόθηκε στην Πάτρα..."

Ο Βωτυράς μια σχετικά άγνωστη στο ευρύ κοινό μορφή των γραμμάτων είχε επιχειρήσει παρόμοια έκδοση με τον ίδιο τίτλο στη Σύρο κατά το 1871. Χαμηλόβαθμος στρατιωτικός καριέρας, αναπτύσσει παράλληλα και συγγραφική και εκδοτική δραστηριότητα (Το υποτιθέμενον φάντασμα, η Σπάθη της εκδικήσεως, η Συνέπεια της αμαρτίας κ.ά.). Μάλιστα στα τεύχη 1,2 και 4 δημοσιεύσει σε συνέχειες τα τέσσερα πρώτα κεφάλαια του έργου "Το υποτιθέμενον φάντασμα" με τον υπότιτλο "Μυθιστορία πρωτότυπος".

Στη Δημοτική Βιβλιοθήκη Πατρών υπάρχουν έξι (6) τεύχη του περιοδικού, το περιεχόμενο των οποίων έχει ψηφιοποιηθεί και ευρετηριαστεί στη ψηφιακή συλλογή «Δανιηλίς» στο πλαίσιο σχετικής συνεργασίας με τη Βιβλιοθήκη & Κέντρο Πληροφόρησης του Πανεπιστημίου Πατρών. Είναι άγνωστο πότε διακόπηκε η έκδοση του περιοδικού.

Πηγές
-----

* Νίκος Ε. Πολίτης (2008). *Εγκυκλοπαίδεια του Ελληνικού Τύπου, 1784-1974*. Αθήνα: Ινστιτούτο Νεοελληνικών Ερευνών/Εθνικό Ίδρυμα Ερευνών.

* «Αρχείο Ελλήνων Λογοτεχνών ΕΚΕΒΙ: Βωτυράς Νικόλαος Β». Ανακτήθηκε στις 19 Απριλίου 2011. [*νεκρός σύνδεσμος*]

* Καρπόζηλου, Μάρθα (1997). «Από την άγνωστη εκδοτική δραστηριότητα του Νικολάου Β. Βωτυρά». Στο: Βαγενάς, Νάσος, επιμ. *Από τον Λέανδρο στον Λουκή Λάρα: Μελέτες για την πεζογραφία της περιόδου 1830-1880, Πρακτικά του συνεδρίου*. Ηράκλειο: Πανεπιστημιακές εκδόσεις Κρήτης.

Δικτυακοί τόποι
---------------

* Ψηφιακή Συλλογή Δανϊηλίς: Ψηφιακά Τεκμήρια Δημοτικής Βιβλιοθήκης Πατρών - Βιβλιοθήκη & Κέντρο Πληροφόρησης, Πανεπιστήμιο Πατρών[*νεκρός σύνδεσμος*] -*Ανοικτή Πρόσβαση στο πλήρες κείμενο των άρθρων του περιοδικού*
Ο **Νίκος Κόνιαλης** (Λευκωσία 1955) , είναι Κύπριος πρώην διεθνής αθλητής της καλαθόσφαιρας και του κλασικού αθλητισμού.

Ξεκίνησε από πολύ μικρή ηλικία στα τμήματα υποδομής του ΑΠΟΕΛ και σε ηλικία 13 ετών , το 1968, αγωνίστηκε για πρώτη σε αγώνα της Α εθνικής κατηγορίας. Καταγόταν από αθλητική οικογένεια , ο πατέρας του Χριστόφορος ήταν πρωταθλητής στον κλασικό αθλητισμό και τα αδέλφια του Λούης, Άντρος και Αντώνης ήταν συμπαίκτες του στο ΑΠΟΕΛ.

Έγινε 15 φορές διεθνής με την εθνική Κύπρου , πρώτη φορά το 1970 σε ηλικία 15 ετών.

Στον κλασικό αθλητισμό ήταν πανελληνιονίκης και πρωταθλητής Κύπρου στο άλμα επί κοντώ και μέλος της εθνικής Ελλάδος εφήβων.

Τίτλοι
------

**Καλαθόσφαιρα :**
* Πρωταθλήματα Κύπρου : 1976, 1979, 1981
* Κύπελλα Κύπρου : 1973, 1979, 1984, 1986
* Ασπίδες Κύπρου : 1972, 1976, 1986

Αναφορές
--------

1. 1 2  «24Sports - Αθλητική Εκδήλωση και Βράβευση πρωταθλητών στίβου του Πραστειού Αμμοχώστου». Αρχειοθετήθηκε από το πρωτότυπο στις 9 Νοεμβρίου 2008. Ανακτήθηκε στις 21 Νοεμβρίου 2008.

Πηγές
-----

* *ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.